Vitamin C

Vitamin C, også kalt askorbinsyre, tilhører gruppen «vannløselige vitaminer». Vitamin C er viktig i oppbygging og vedlikehold av kroppens støttevev. Vitaminet er også nødvendig for å kunne regulere kroppens opptak av jern. Vitamin C er dessuten en antioksidant, som sammen med vitamin E bidrar til å nøytralisere angrep mot kroppen som kan skade celler, proteiner og arvestoff. 

Langvarig mangel på vitaminet fører til skjørbuk. Symptomene er blødning i hud og slimhinner, i alvorlige tilfeller også i indre organer, løse tenner, kvalme og tretthet. 

Vitamin C kan fremstilles kunstig, men forekommer naturlig i frukt og grønnsaker. Viktige kilder er appelsiner, paprika og poteter.

Askorbinsyre er et godkjent tilsetningsstoff i matvarer, og har E-nummeret E300.

 Generelt om C-vitamin 

Vitamin C er hverdagsnavnet på det vitenskaplige navnet askorbinsyre. I vitamintilskudd brukes askorbatsalter, som natriumaskorbat. Mennesket er en av få arter som ikke kan danne vitamin C i kroppen selv. 

Vitamin C tas opp fra den delen av tynntarmen som starter nærmest magesekken (på latin: jejunum). Det anslås at det samlede innholdet av vitamin C i kroppen under normale omstendigheter er cirka 1,5 gram.

Behovet for vitamin c øker ved fysisk stress.

 Hva bruker kroppen vitamin C til? 
Vitamin Cs biokjemiske hovedfunksjon i kroppen er å fungere som et koenzym (hjelpestoff) i hydroksyleringen av prolin og lysin (aminosyrer) i proteinet kollagen. Kollagen er et protein som blant annet finnes i bindevev (bl.a. i sener, ligamenter og muskler), brusk og bein. 

Med for lave inntak av vitamin C over tid vil man kunne utvikle skjørbuk. Siden kroppen ikke produserer kollagen selv blir disse vevene svakere, sår gror dårlig og blodkar blir skjørere. Vitamin C er også viktig i opptak av jern. 

I tillegg er det påvist at vitamin C har stor betydning for immunforsvaret, som beskytter mot blant annet virus og bakterier.The effectiveness of vitamin C in preventing and relieving the symptoms of virus-induced respiratory infections Linus Pauling Institute: Vitamin C Men en tysk rapport fra IQWiG i 2009 slo derimot fast at vitamin C ikke hjelper mot forkjølelse.Verdens Gang - C-vitaminer beskytter ikke mot forkjølelse Rapporten er basert på forsøk utført av Cochrane Collaboration i Storbritannia, hvor 11 000 personer deltok i undersøkelsen. Problemet med Cochrane-undersøkelsen kan være bruken av lave doser. Ved inntak av store doser, kan vitamin C ha en positiv effekt mot forkjølelse. Linus Pauling Institute: Vitamin C Likevel, på tross av stor interesse og mye forskning, mener Anne Spurkland at det ikke finnes  overbevisende resultater som viser at C-vitamin reduserer sjansen for å bli forkjølet, eller forkorter sykdomsforløpet om man får en luftveisinfeksjon.Julie Haugen Egge: Derfor bør du ikke «booste» immunforsvaret ditt, NRK - https://www.nrk.no/trondelag/derfor-bor-du-ikke-_booste_-immunforsvaret-ditt-_-et-overaktivt-immunsystem-kan-fore-til-sykdom-1.16648592.

Referanser

Eksterne lenker
 NIFAB – Nasjonalt informasjonssenter for alternativ behandling (UiT) 
 Legemiddelverket - informasjon om legemidler som inneholder askorbinsyre

C
kategori:Kosthold
kategori:Karboksylsyrer
Kategori:Antioksidanter
Kategori:ATC A11G
Kategori:E-stoffer